CELEX: 62015CN0249
Language: et
Date: 2015-05-28 00:00:00
Title: Kohtuasi C-249/15: Eelotsusetaotlus, mille on esitanud Østre Landsret (Taani) 28. mail 2015 – Wind 1014 GmbH, Kurt Daell versus Skatteministeriet

27.7.2015   
            
            
               ET
            
            
               Euroopa Liidu Teataja
            
            
               C 245/12
            
         Eelotsusetaotlus, mille on esitanud Østre Landsret (Taani) 28. mail 2015 – Wind 1014 GmbH, Kurt Daell versus Skatteministeriet
   (Kohtuasi C-249/15)
   (2015/C 245/16)
   Kohtumenetluse keel: taani
   
      Eelotsusetaotluse esitanud kohus
   
   Østre Landsret
   
      Põhikohtuasja pooled
   
   
      Kaebajad: Wind 1014 GmbH, Kurt Daell
   
      Vastustaja: Skatteministeriet
   
      Eelotsuse küsimused
   
   
               1.
            
            
               Kas liidu õigusega, sealhulgas ELTL artikliga 56 on kooskõlas see, kui sõidukit, mille suhtes on sõlmitud liisinguleping ühes liikmesriigis asuva liisingufirma ja teises liikmesriigis elava või asuva liisinguvõtja vahel (vt teine küsimus), sisuliselt ei saa hakata kasutama viimati nimetatud liikmesriigi teedel sel ajal, kui ametiasutused menetlevad taotlust, milles palutakse luba maksta selle sõiduki eest proportsionaalne osa registreerimismaksust perioodi suhtes, mil seda sõidukit soovitakse selles liikmesriigis kasutada?
            
         
               2.
            
            
               Kas liidu õigusega, sealhulgas ELTL artikliga 56 on kooskõlas see, kui siseriiklik meede, mis kujutab endast eelnõuet sõiduki registreerimiseks või selleks, et maksta sõiduki ajutise, mitte alalise kasutamise eest proportsionaalne osa ettenähtud maksust, kohustab saama eelnevat heakskiitu või tähendab, et:
               
                           i)
                        
                        
                           ametiasutuste nõudel tuleb sõiduki koheseks kasutamiseks täielikult tasuda Taani registreerimismaks ning kui hiljem luba antakse, makstakse maksu kogusumma ja väljaarvutatud proportsionaalse summa vahe koos intressiga tagasi; ja/või et
                        
                     
                           ii)
                        
                        
                           ametiasutuste nõudel tuleb sõiduki koheseks kasutamiseks täielikult tasuda registreerimismaks ning kui eespool nimetatud luba ei anta, ei kohandata maksusummat ega maksta jääksummat pärast ajutise kasutamise lakkamist tagasi?